मझासू के पास बाइक हादसा, एक की मौत
पुलिसथाना घुमारवीं के तहत मझासू के पास शनिवार रात को एक मोटर साईकिल अचानक अनियंत्रित होकर पुली के नीचे जा गिरी। इस हादसे में बाईक सवार एक युवक की मौत हो गई है जबकि दो अन्य घायल हुए हैं। पुलिस ने मामला दर्ज कर जांच शुरू कर दी है।
हादसा शनिवार देर रात को चांदपुर क्षेत्र के तरेड़ गांव निवासी 26 वर्षीय देवराज, उसका छोटा भाई 18 साल का दिनेश तथा उसी के गांव का रहने वाला 28 वर्षीय जय कुमार बाईक पर सवार होकर दहाजा देखने के लिए भगेड़ की ओर जा रहे थे। इन दिनों कंदरौर-तरघेल सड़क को डबललेन बनाए जाने का कार्य भी प्रगति पर है। मझासू में इसके निर्माण के लिए सड़क पर पुली डालने का कार्य चला हुआ है। पुली डालने के लिए उक्त स्थान पर खुदाई की गई है। तरेड़ से भगेड़ की ओर बाइक सवार युवक उक्त स्थान पर बाइक पर नियंत्रण नहीं रख सका और बाइक पुली के लिए खोदे गए गडढ्े मेें जा गिरी। इससे बाइक चालक देवराज की मौके पर ही मौत हो गई। जबकि उसका भाई दूसरा युवक गंभीर रूप से घायल हो गए हैं। स्थानीय लोगों ने मौके पर पहुंचकर तत्काल तीनों युवकों को क्षेत्रीय अस्पताल बिलासपुर पहुंचाया। जहां पर देवराज को चिकित्सकों ने मृत घोषित कर दिया। जबकि जय कुमार नामक युवक की हालत नाजुक देखते हुए चिकित्सकों ने उसे आईजीएमसी शिमला रैफर की दिया है। मृत युवक के भाई दिनेश को प्राथमिक उपचार के बाद घर भेज दिया गया है। पुलिस ने मृतक युवक के शव का पोस्टमार्टम करवाकर परिजनों को सौंप दिया है। डीएसपी राजेश कुमार ने बताया कि पुलिस ने मामला दर्ज कर जांच शुरू कर दी है।
bho_Deva hin_Deva hin_Deva